hy hy en hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Դեռահաս Հոլդենին շրջապատող աշխարհը տաղտալի է թվում. ամեն ինչ արհեստական է,
անիմաստ: Նա կուզենար խուլ ու համր ձևանալ՝ գոնե այդպես հեռու մնալով ավելորդ խոսակցություններից ու «հասարակության պարտադրանքներից»: Հոլդենը միայնության է ձգտում՝ միակ փրկությունը տեսնելով փախչելու մեջ: Երազում է փախչել մի տեղ, որտեղ իրեն ոչ ոք չի ճանաչում, առվակի եզրին փոքրիկ խրճիթ ունենալ, միգուցե ամուսնանալ, բայց միայն խուլ ու համր աղջկա հետ: Եթե նրանց բախտ վիճակվի երեխաներ ունենալ, նրանց կթաքցնեն բոլորից, բազմաթիվ գրքեր կգնեն ու գրել-կարդալ կսովորեցնեն՝ առանց դպրոցի օգնության: Ուշագրավ է, որ Հոլդենի այս երազանքները մասամբ իրականանում են Սելինջերի կյանքում. 1955թ. գրողն ամուսնանում է 19-ամյա Քլեր Դուգլասի հետ՝ ապրելով առվակի կողքին գտնվող խրճիթում և երկու երեխա լույս աշխարհ բերելով: Հոլդենի կյանքի միակ լույսը Ֆիբին է՝ փոքրիկ քույրը, որին նա ի սրտե սիրում է ու ամեն ինչ անում է նրան «փրկելու» համար:
Հեղինակի ու գլխավոր հերոսի միջև կարելի է շատ համեմատականներ տանել: Ինչպես Հոլդենն է ուզում պաշտպանել երեխաների անմեղ աշխարհը մեծերի ոտնձգություններից, այնպես էլ Սելինջերն է պաշտպանում Հոլդենի կերպարը կոմերցիոն գրականության շահարկումներից: Հոլդենը դարձավ պատանեկան բունտի մշակութային նախատիպը, և չնայած ծայրահեղ իդեալիստ լինելուն, ներկայացնում է այն անչափահասների մտավոր ու զգացական ընդվզումը, որոնք օտարված են իրենց ծնողների դատարկ ու նյութապաշտ աշխարհից: Հոլդենի ուրախ ու հուսահատ, կենսախինդ, դրամատիկ ու զվարճալի արկածները, հուսախաբություններն ու պատրանքների փլուզումը վեպը դարձրին տրագիկոմիկական գլուխգործոց: «Իմ գործն է որսալ երեխաներին, որպեսզի նրանք անդունդը չընկնեն: Հասկանու՞մ ես, նրանք խաղում են ու չեն նկատում, թե ուր են վազում, իսկ այդ ժամանակ ես վազ եմ տալիս ու բռնում եմ նրանց, որպեսզի վայր
չընկնեն: Ահա և իմ ամբողջ գործը: Դա միակ բանն է, որ ես իսկապես ուզում եմ»:
Սելինջերն ինքը շատ էր սիրում երեխաներին. նրան գրավում էր փոքրիկների պարզ, միամիտ աշխարհայացքը, կյանքը բոլորվին այլ աչքերով տեսնելու ունակությունը: Լինելով նոնկոնֆորմիզմի գաղափարակից՝ ամերիկացի գրողն անչափ կարևորում էր անհատականությունը, շրջապատի ու սեփական ներքին աշխարհում կարծրացած հայացքների դեմ մշտական պայքարը: Սելինջերը արևելյան փիլիսոփայության մեծ հետևորդ էր և բուդդիստական «հայեցողությունը» բարեկեցությունից ու հաջողակ լինելուց շատ ավելի բարձր էր դասում:
1961-82թթ. «Տարեկանի արտում, անդունդի եզրին» վեպը ԱՄՆ-ում ամենախիստ արգելված գրքերի շարքում էր: Առաջնային պատճառը «կոպիտ լեզուն» էր: Բացի այդ, նշվում էր, որ Հոլդենը «վատ օրինակ» է ծառայում երիտասարդների համար՝ խրախուսելով խռովությունները, ըմբոստությունը, մարմնավաճառությունը, արբեցողությունն ու այլասերումը: Ինչպես գրեթե միշտ է պատահում, արգելքը մեծացնում է վեպի հանդեպ հետաքրքրությունը՝ հակառակ ազդեցություն ունենալով:
Սելինջերը միշտ կրկնել է, որ դեմ է իր վեպի էկրանավորմանը, այդ պատճառով մինչ օրս էլ այս ստեղծագործության հիման վրա ֆիլմ չի նկարահանվել, ինչը եզակի երևույթ է նման հայտնի ու սիրված գրքի համար:
Posted by Արվեստի Աշխարհը at 10:55
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.